**Lyngby private Skole fik Pinonérprisen for innovationsprojekt**

Lyngby private Skole vandt en særpris ved Undervisningsministeriet uddeling af Pionérprisen for 2009.

Prisen blev givet for et tværfagligt innovationsprojekt for 10. klasser, hvor eleverne i fem intensive dage arbejder med ideudvikling og innovation. Her lærer de at spotte udfordringer i markedet og ideudvikle i forhold til disse - med udgangspunkt i en virksomheds forretningsområde.

Forløbet bliver tilrettelagt og faciliteret af Annette Krath Poulsen, arkitekt/industriel designer og Hilde Schroll Jespersen, cand. mag/proceskonsulent. De to konsulenter skaber et anderledes læringsmiljø ved at erstatte lærerrollen med en mere coachende facilitator. På den måde erfarer eleverne på egen krop, hvilke udfordringer der er i at tro på sig selv og sin ide – og i at skulle lytte til omverdenen og dens respons på ideen.

Projektet er - som dommerne meddelte – et eksemplarisk bud på en faciliteret innovationsproces og udvikling af rigtig mange gode modeller. Projektet er endnu ikke afsluttet, så dommerpanelet kaldte det en ”en Upcoming Star”.

Foto: AKP Design. På foto ses Karsten Suhr (Lyngby private Skole) i midten, flankeret af de to eksterne konsulenter Hilde Schroll Jespersen til venstre og Annette Krath Poulsen til højre.

For yderligere om Lyngby Private Skole: [www.lyngby-private-skole.dk](http://www.lyngby-private-skole.dk), telefon 45 87 07 19

For yderligere om AKP Design v/Annette Krath Poulsen: [www.akpdesign.dk](http://www.akpdesign.dk), telefon 20 65 11 35

For yderligere om Hilde Schroll Jespersen: [www.hildeschroll.dk](http://www.hildeschroll.dk), telefon 22 84 21 62

For yderligere om Undervisningsministeriets Pionærpris 2009: [www.pionerprisen.dk/](http://www.pionerprisen.dk/)

Link til Undervisningsministeriets pressemeddelelse:  <http://www.uvm.dk/Aktuelt/Aktuelt/Aktuelt/2009/Sep/090902%20Pionerprisens%20vindere%20fundet.aspx>